Publication: Magyar Közlöny
Issue: MK-2001-62 (Year: 2001, Number: 62)
Era: 1990-2004
Section: 1. § (1) Az állategészségügyről szóló 1995. évi XCI. törvény (a továbbiakban: Áeü.tv.) 2. §-ának 2. pontja helyébe
Paragraph Index: 4

(4) Az Áeü.tv. 2. §-ának 28. pontja helyébe a következő rendelkezés lép: (E törvény alkalmazásában) „28. területi (regionális) elv alkalmazása: nagy gazdasági kárt okozó, olyan fertőző állatbetegség kitörése esetén, amelyekkel kapcsolatban az importőr országok a Magyarországról érkező, állategészségügyi vizsgálat köteles szállítmányok esetében korlátozó intézkedéseket alkalmaznak vagy alkalmazhatnak, annak a földrajzi vagy közigazgatási területnek a meghatározása, ahol a fertőzés élő állattal, állati szaporító anyaggal, állati eredetű termékkel, takarmánnyal, vagy más arra alkalmas áruval történő terjedésének megakadályozása érdekében speciális állategészségügyi intézkedések foganatosíthatók;”

Source: https://magyarkozlony.hu/hivatalos-lapok/4ad6d41ad47bc7af7d2362fd9d07d4dbbb334e3e/dokumentumok/6f20602a682f74681d747f645927791a877c7c57/letoltes